Yawawi enɨ xwɨyí̵á yayí̵ seainɨpaxí̵ rɨpɨ searanɨrai nɨyaiwimɨ barɨŋwiɨ . Gorɨxo negí̵ arí̵owamɨ sí̵mɨmaŋí̵yo dánɨ nurɨrí̵ná ‘ Nɨseaiimí̵árɨnɨ . ’ urɨŋí̵pɨ Jisaso xí̵oyá dɨŋí̵ tí̵nɨ wiápí̵nɨmeaŋí̵pimɨ dánɨ awayá í̵wiárí̵awene rɨxa xɨxenɨ apɨ , xí̵o urɨŋí̵pɨ neaiiŋí̵rɨnɨ . Xwɨyí̵á Bɨkwí̵ Samɨyo soŋí̵ biaúyɨ rɨnɨŋí̵pimɨ nɨrɨnɨrɨ eánɨŋí̵ rɨpɨ , ‘ Joxɨ Gorɨxonɨyá íwoxɨrɨnɨ . Agwɨ nionɨ simɨxáná imóní̵oxɨrɨnɨ . ’ Xwɨyí̵á e nɨrɨnɨrɨ eánɨŋí̵pɨ enɨ xɨxenɨ imónɨŋí̵rɨnɨ .
